इस संदर्भ में यदि हम शहरों और गांवों की तुलना करें तो एक ओर चमक- दमक और सुविधा भरी शहरी जिंदगी है तो दूसरी ओर कड़ी मेहनत वाला गांवों का कठोर जीवन। शहरों की प्रतिभाओं को जितनी आसानी से उभरने का मौका मिलता है, उतना गांवों के खिलाडिय़ों को नहीं। फिर भी हरियाणा के भिवानी के एक छोटे से गांव बिलाली से आने वाली गीता कुश्ती में स्वर्ण जीतने वाली पहली महिला है। उनकी बहन बबीता ने 51 किलोग्राम फ्रीस्टाइल कुश्ती में रजत पर कब्जा जमाया। फ्रीस्टाइल कुश्ती में हरियाणा की ही अनीता ने भी स्वर्ण पर कब्जा किया तो हरियाणा पुलिस में काम करने वाली निर्मला देवी रजत जीतकर आईं। डिस्कस थ्रो में तो भारत ने इतिहास रच दिया। हैरानी की बात नहीं कि स्वर्ण और कांस्य जीतने वाली कृष्णा पूणिया और सीमा हरियाणा की ही मिट्टी से हैं।